สลิงขาด ดีดร่างคนงานกัมพูชา ดับ 1 เจ็บ 4 คาดรอยเชื่อมหลุด อาจหมดสภาพ
ลวดสลิงหล่อตอม่อขาด ดีดคนงานกัมพูชาดับ 1 เจ็บ 4 เจ้าหน้าที่คาดรอยเชื่อมหลุดอาจหมดสภาพ ตำรวจเตรียมเรียกสอบผู้เกี่ยวข้อง หาสาเหตุ 29 พ.ค.นี้เมื่อเวลา 18.00 น. วันที่ 28 พ.ค.63 พ.ต.ต.จุมพล ทฤษฎีสุข พนักงานสอบสวน สภ.เมืองปราจีนบุรี รับแจ้งเหตุลวดสลิงเทคานปูนตอม่อขาด มีคนงานบาดเจ็บหลายรายและเสียชีวิต เหตุเกิดภายในบริษัท เค.ซี.คอนกรีต จำกัด เลขที่ 132 ถ.ปราจีนตคาม หมู่ 3 ต.ดงขี้เหล็ก อ.เมือง จ.ปราจีนบุรีจึงเดินทางไปตรวจสอบ พร้อมด้วย พ.ต.อ.กสินธุ์ ธำรงศรีสุข ผกก.สภ.เมืองปราจีนบุรี และเจ้าหน้าที่หน่วยกู้ภัยสว่างบำเพ็ญธรรมสถานปราจีนบุรีที่เกิดเหตุเป็นโรงงานหล่อตอม่อขนาดต่างๆ พบศพ น.ส.ไทย ชาน อายุ 28 ปี (ชาวกัมพูชา) นอนเสียชีวิตอยู่ใกล้กับแท่นหล่อตอม่อ บริเวณศีรษะพบบาดแผลฉีกขาด ตั้งแต่หน้าผากไปจนถึงกลางศีรษะ สมองกระจายใกล้กันพบกองเลือดจำนวนมาก อยู่บริเวณแบบแผ่นเหล็กที่หล่อแท่นตอม่อ และเศษชิ้นส่วนแบบหล่อกระจัดกระจายเต็มพื้นที่ นอกจากนี้ยังพบผู้ได้รับบาดเจ็บอีก 4 ราย เป็นชาวกัมพูชา ทราบชื่อคือ นายทอง เนม อายุ 42 ปี นางวอน วอน อายุ 43 ปี น.ส.สุนีย์ ไม่ทราบนามสกุล อายุ 20 ปี และหญิงไม่ทราบชื่อ 1 รายจากการตรวจสอบบริเวณที่เกิดเหตุของตำรวจ พบแป้นแบบเหล็กหัวตอม่อ ซึ่งมีขนาดกว้าง 60 ซม. หนาประมาณ 1 นิ้ว ฉีกขาดจากแท่น นอกจากนี้ ยังพบสายสลิงที่ใช้เป็นแกนหล่อแบบตอม่อขาดกระจาย ส่งผลให้แม่แบบที่เป็นเหล็กกระจัดกระจาย ซึ่งเป็นเหตุให้คนงานทั้งหมดที่กำลังผูกเหล็กได้รับบาดเจ็บ และเสียชีวิตดังกล่าวด้าน นายทอง เนม อายุ 42 ปี ชาวกัมพูชา 1 ในคนงานที่ได้รับบาดเจ็บ เล่าว่า พวกตนพร้อมกับเพื่อนคนงานชาวกัมพูชา กำลังทำการผูกข้อในแบบ หลังจากผูกไปได้ระยะหนึ่ง ปรากฏว่าลวดสลิงที่เป็นแกนของตอม่อเกิดฉีกขาดกระเด็น จนทำให้ตนและเพื่อนๆ ได้รับบาดเจ็บและเสียชีวิต ซึ่งแม่แบบที่กำลังก่อสร้างมีขนาดหน้ากว้าง 60 ซม. ยาว 100 เมตรด้าน นายศุภณัฏฐ์ คงใจ อายุ 47 ปี เจ้าหน้าที่กู้ภัย เล่าว่า สลิงจะร้อยเข้าในแบบและล็อกหัวไว้ แล้วจะดึงสลิงให้ตึง ประมาณ 30 ปอนด์ รอยเชื่อมตรงหัวหลุด อาจจะหมดสภาพก็ทำให้สลิงดีดไปตลอดแนว แรงดันคนที่ลอยไปประมาณ 15 เมตรเบื้องต้น ตำรวจจะเชิญผู้เกี่ยวข้องมาสอบสวนหาสาเหตุที่แท้จริงอีกครั้งในวันพรุ่งนี้ (29 พ.ค.) ก่อนดำเนินการตามขั้นตอนกฎหมายต่อไป
ลวดสลิงหล่อตอม่อขาด ดีดคนงานกัมพูชาดับ 1 เจ็บ 4 เจ้าหน้าที่คาดพบรอยเชื่อมหลุด คาดหมดสภาพ ตำรวจเตรียมเรียกสอบผู้เกี่ยวข้อง หาสาเหตุ 29 พ.ค.นี้ 
สลิงขาด,ลวดสลิงขาด,สลิงฟาดคนงาน,คนงานกัมพูชา,สลิงหล่อตอม่อขาด,สลิงดีด,ข่าวทั่วไป